Maya

Ang maya (Ingles: tree sparrow) ay ang pangkalahatang katawagan sa maraming uri ng ibon sa Pilipinas.English, Leo James. Diksyunaryong Tagalog-Ingles, Kongregasyon ng Kabanalbanalang Tagapag-ligtas, Maynila, ipinamamahagi ng National Book Store, may 1583 na mga dahon, ISBN 971-91055-0-X

Pinakamadalas maturingang "maya" ang Mayang Simbahan (Passer montanus o Eurasian Tree Sparrow) sapagkat ito ang espesye na pinakamadalas makita sa mga lungsod at iba pang mataong lugar, ngunit ang mayang simbahan ay isang espesyeng iniangkat mula sa Europa, at may ilang uri pa ng pipit na tinutukoy ng pangalang "maya".

Partikular, tinutukoy sa aklat na "A Guide to the Birds of the Philippines" ni Robert S. Kennedy, ang Mayang pula (Lonchura_atricapilla) bilang espesye ng maya na kinilalang pambansang ibon ng Pilipinas, hindi ang Mayang simbahan. (Sa kasalukuyan, ang pambansang ibon ng Pilipinas ay ang Haribon).

 Ibang uri ng ibong Maya 
Ilan sa mga uri ng pipit na tinaguriang "maya" ay ang:

 Mayang pula o (Lonchura atricapilla, dating tinuturing na subspesye ng Lonchura malacca at tinatawag ding Mayang bungol)http://ebonph.wordpress.com/2013/07/03/10-most-common-urban-birds/
 Mayang simbahan (Passer montanus o Eurasian Tree Sparrow)
 Mayang bato (Lonchura leucogastra o White-bellied Munia)http://www.fao.org/docrep/x5048e/x5048e0g.htm
 Mayang costa (Padda oryzivora)http://www.irri.org/index.php?option=com_k2&view=item&id=11686:plight-of-the-rice-birds&lang=en
 Mayang paking (Lonchura punctulata)http://philbiodiversitypartnerships.com/index.php/reports/progress-reports/financial-progress-reports/article/1137-scaly-breasted-munia-mayang-paking
 minsan ay natatawag ding "Maya" ang Oriolus steerii, na may wastong pangalang antolihao sa salitang Cebuano, at Philippine Oriole sa Ingles; wala itong wastong pangalan sa salitang Tagalog sapagkat likas lamang itong natatagpuan sa mga gubat ng Masbate, Samar, Leyte, Negros, Bohol, Mindanao, Basilan at Kapuluang Sulu.

 Tingnan din 
Pipit
Tarat

 Mga sanggunian 

Kategorya:Passeridae
Kategorya:Maya
Kategorya:Ibon
Kategorya:Hayop